**EKSPLOATAVIMO IR PRIEŽIŪROS PASLAUGŲ SUTARTIS NR. ...........**

2023 m. ............... mėn. ........... d., Vilnius

**AB Lietuvos radijo ir televizijos centras**, pagal Lietuvos Respublikos įstatymus įsteigta ir veikianti įmonė, juridinio asmens kodas 120505210, kurios registruota buveinė yra Sausio 13-osios g. 10, Vilnius, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama generalinio direktoriaus Remigijaus Šerio (toliau – **Užsakovas**), veikiančio pagal bendrovės įstatus, ir

**...............................................**, pagal Lietuvos Respublikos įstatymus įsteigta ir veikianti įmonė, juridinio asmens kodas ........................., kurios registruota buveinė yra .........................................................................., duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama ....................... .............................., veikiančio pagal bendrovės įstatus (toliau − **Rangovas**),

toliau kartu vadinami **Šalimis**, o kiekvienas atskirai – **Šalimi**,

susitarė ir sudarė šią eksploatavimo ir priežiūros paslaugų sutartį (toliau – **Sutartis**).

1. **BENDROSIOS NUOSTATOS IR SUTARTIES DALYKAS**
2. Paslaugų teikėjas pagal [įrašyti] Projektavimo ir rangos sutartį Nr. [įrašyti] įsipareigojo įrengti [įrašyti] kW saulės jėgainę Klientui, kurią ir eksploatuos pagal šią Eksploatavimo ir priežiūros sutartį.
3. Sutartyje nustatytomis sąlygomis Paslaugų teikėjas įsipareigoja suteikti Klientui saulės elektrinės (toliau – **Elektrinė**), kurios specifikacija ir kiti duomenys yra nurodyti Sutarties 1 priede, eksploatavimo ir priežiūros paslaugas (toliau – **Paslaugos**), o Klientas įsipareigoja sumokėti už laiku ir tinkamai suteiktas Paslaugas Sutartyje nurodytomis sąlygomis ir terminais.
4. Sutarties tikslas – palaikyti tinkamą, t. y. saugų, sklandų, nepertraukiamą ir efektyvų Elektrinės darbą (veikimą) ir elektros energijos generaciją.
5. Elektrinės specifikacija ir kiti duomenys detalizuoti Sutarties 1 priede.
6. Paslaugos objekto adresas: [įrašyti].
7. Sutarties pagrindu teikiamos Paslaugos, įskaitant jų teikimo periodiškumą, yra detalizuotos Paslaugų plane (Sutarties 2 priedas). Paslaugų plane esantis Paslaugų sąrašas yra baigtinis.
8. Per pirmus eksploatacijos metus Elektrinės pagamintinos elektros energijos kiekis – [įrašyti] kWh, per 20 (dvidešimt) metų - [įrašyti] kWh.
9. Sutarties galiojimo terminas yra 20 (dvidešimt) metų.
10. **PASLAUGŲ KAINA IR ATSISKAITYMO TVARKA**
11. Paslaugų įkainis yra [įrašyti] ([įrašyti] eurai [įrašyti] centai) EUR/kW/metus be PVM.
12. Paslaugų kaina už 1 (vienerius) metus yra [įrašyti] ([įrašyti] eurų [įrašyti] centai) EUR be PVM, PVM – [įrašyti] ([įrašyti] eurai [įrašyti] centai) EUR.
13. Iki kiekvienų metų vasario mėnesio paskutinės dienos, pradedant antraisiais metais po paslaugų teikimo pradžios, perskaičiuojama Paslaugų kaina einamiesiems metams pagal šią formulę:

A = B + (B x C)/2,

kurioje

A – nauja (perskaičiuota) Paslaugų kaina;

B – galiojanti Paslaugų kaina;

C – oficialiosios statistikos portale (<https://osp.stat.gov.lt/>) paskelbtas metinis vartotojų kainų pokytis, apskaičiuotas pagal vartotojų kainų indeksą, lyginamas ataskaitinių metų metinis kainų indeksas su praėjusių metų metiniu kainų indeksu.

1. Paslaugų kaina keičiama, jeigu ją perskaičiavus pagal Sutarties 11 punkte nurodytą formulę nauja (perskaičiuota) kaina (už vienerius metus) keičiasi (didėja arba mažėja) 5% (penkiais procentiniais punktais) ir daugiau, lyginant su tuo metu galiojančia kaina.
2. Paslaugų kainos pakeitimas turi būti įformintas rašytiniu Sutarties pakeitimu.
3. Už Paslaugas apmokama kas ketvirtį.
4. Jei po perskaičiavimo (pagal šios Sutarties 11 ir 12 punktus) Paslaugų kaina keičiasi (didėja arba mažėja) Paslaugų teikėjas pateikia Klientui PVM sąskaitą-faktūrą nurodydamas pasikeitusios kainos priežastis ir pateikdamas išsamų pagrindimą (paskaičiavimus).
5. Šalių susitarimu suteiktos Paslaugos perduodamos-priimamos pasirašytinais dvišaliais aktais. Pasibaigus ataskaitiniam ketvirčiui, Paslaugų teikėjas privalo pateikti Klientui suderinimui Perdavimo-priėmimo aktą (toliau – **Aktas**), kuriame nurodytos praeitą ketvirtį faktiškai suteiktos Paslaugos ir jų kaina. Aktas turi būti pateiktas Klientui ne vėliau nei per 5 (penkias) darbo dienas nuo ataskaitinio ketvirčio pabaigos. Klientas, gavęs Aktą, per 5 (penkias) darbo dienas turi teisę pareikšti Paslaugų teikėjui pastabų ar pretenzijų dėl atitinkamų Paslaugų suteikimo fakto ir (ar) kokybės. Klientui pasirašius Aktą, Paslaugų teikėjas pateikia Klientui PVM sąskaitą-faktūrą.
6. Už Kliento užsakytas ir Paslaugų tiekėjo suteiktas papildomas paslaugas (pavyzdžiui, negarantinių gedimų šalinimą ir pan.) Paslaugų teikėjas išrašo ir pateikia Klientui PVM sąskaitą-faktūrą po kiekvienos tokios paslaugos suteikimo, arba atliktų darbų sumas įtraukti į ketvirčio PVM sąskaitą-faktūrą, o Klientas privalo atsiskaityti su Paslaugų teikėju per 30 (trisdešimt) kalendorinių dienų nuo PVM sąskaitos-faktūros gavimo dienos.
7. Klientas turi teisę vienašališkai sulaikyti bet kokius mokėjimus Paslaugų teikėjui, taikyti mokėjimų užskaitymą, jei Paslaugų teikėjas yra neįvykdęs ar netinkamai įvykdęs savo įsipareigojimų, yra padaręs žalos ar nuostolių.
8. Paslaugų kaina ir bet kokios kitos Kliento pagal Sutartį Paslaugų teikėjui mokėtinos sumos turi būti sumokėtos mokėjimo pavedimu, į Paslaugų teikėjo banko sąskaitą.
9. PVM sąskaita faktūra išrašoma tik po Paslaugos perdavimo-priėmimo akto pasirašymo dienos pateikiant Klientui PVM sąskaitą faktūrą elektroninio pašto adresu [buhalterija@telecentras.lt](mailto:buhalterija@telecentras.lt)
10. **ŠALIŲ TEISĖS IR PAREIGOS**
11. Be kitų Sutartyje išvardintų ir teisės aktuose nustatytų pareigų Klientas turi šias **pareigas**:
    1. laikytis Paslaugų teikėjo pateiktų Klientui Elektrinės ar atskirų jos komponentų eksploatavimo (priežiūros) instrukcijos (-ų) reikalavimų;
    2. nedelsiant informuoti Paslaugų teikėją apie įvykusius Gedimus ir bet kokias kitas aplinkybes, sudarančias pagrindą manyti, kad jos turi neigiamos įtakos tinkamam Elektrinės darbui kontaktais nurodytais Sutarties 4 priede;
    3. užtikrinti nuolatinį interneto ryšį duomenų perdavimui iš Elektrinės įrangos;
    4. užtikrinti Paslaugų teikėjui galimybę patekti prie Elektrinės ir/ar pašalinti bet kokias kitokio pobūdžio kliūtis, trukdančias Paslaugų teikėjui ją apžiūrėti, patikrinti ar pašalinti Gedimą pagal Paslaugų teikėjo pateiktą darbuotojų ir automobilių sąrašą, kiek tai reikalinga šiai Sutarčiai vykdyti;
    5. pateikti Paslaugų teikėjui Paslaugų teikimui reikalingą informaciją, dokumentus, kurių jis neturi ir pats negali gauti;
    6. sudaryti kitas nuo jo priklausančias Paslaugų teikimui būtinas sąlygas.
12. Be kitų Sutartyje išvardintų ir teisės aktuose nustatytų teisių Klientas turi šias **teises**:
    1. Paslaugų teikėjo darbo metu (t. y. darbo valandomis) telefonu arba elektroniniu paštu konsultuotis su Elektrinės eksploatavimu susijusias einamaisiais klausimais;
    2. gauti iš Paslaugų teikėjo informaciją apie Paslaugų teikimo eigą, terminus.
13. Be kitų Sutartyje išvardintų ir teisės aktuose nustatytų pareigų Paslaugų teikėjas turi šias **pareigas**:
    1. teikti Paslaugas vadovaujantis tokio pobūdžio paslaugų teikimą reglamentuojančiais teisės aktais, taisyklėmis, standartais, normatyvais bei Elektrinės ar atskirų jos komponentų gamintojo(-ų) išduotomis garantijos(-ų) sąlygomis;
    2. teikti Paslaugas kaip įmanoma rūpestingai bei efektyviai, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias, kad tai labiausiai atitiktų Kliento interesus;
    3. užtikrinti, kad Paslaugas teikiantys darbuotojai turėtų tam reikalingą kvalifikaciją, kompetenciją ir patirtį; naudoti medžiagas, gaminius, įrengimus atitinkančius jiems nustatytus reikalavimus, naudoti Lietuvos Respublikos teisės aktų nustatyta tvarka sertifikuotas medžiagas, dirbinius, gaminius ir įrenginius;
    4. naudojant monitoringo sistemą nuotoliniu būdu nuolat stebėti ir kontroliuoti Elektrinės darbą. Suteikti visą reikalingą informaciją ir asistuoti bendraujant su gamintoju elektrinės monitoringo sistemos integracijos procese į Kliento monitoringo sistemą - Zabbix perduodant duomenis Simple Network Managment protokolu (SNMP), versija v1/v2/v3;
    5. nedelsiant informuoti Klientą apie nustatytus ir pašalintus gedimus kontaktais nurodytais Sutarties 4 priede;
    6. gavus informaciją apie Gedimą ar pačiam jį nustačius imtis visų reikalingų veiksmų, siekiant išsiaiškinti jo priežastis ir pašalinti jį per trumpiausią įmanomą terminą, bet ne ilgiau nei terminai nurodyti šios Sutarties 3 priede;
    7. Nedelsiant užsakyti Gedimui pašalinti reikalingus Elektrinės komponentus ar atsargines dalis (jei Paslaugų teikėjas neturi jų vietoje);
    8. Iki kiekvienų metų gruodžio mėn. 15 d. pateikti Klientui kitų metų planinių darbų grafiką 4 priede nurodytais elektroniniais adresais. Ne vėliau kaip prieš 2 (dvi) kalendorines dienas, pranešti Klientui apie ketinimą atvykti atlikti planinius darbus, bei suderinti tokio atvykimo tikslią datą ir laiką.
    9. Operatyviai šalinant Gedimą informuoti Klientą eigoje 4 priede nurodytu vienu iš telefono numerių ir suderinti patekimą į Elektrinės teritoriją.
    10. aptverti statybvietę ir užtikrinti fizinę apsaugą nuo trečiųjų asmenų (asmenų, neturinčių leidimo patekti į statybvietę) patekimo į statybvietę;
    11. šalinant Gedimus užtikrinti saugų darbą, gaisrinę saugą ir aplinkos apsaugą bei tinkamas darbo higienos sąlygas darbų atlikimo vietoje, taip pat gretimos aplinkos bei gamtos ir nekilnojamųjų kultūros vertybių apsaugą, greta gyvenančių, dirbančių, poilsiaujančių ir judančių žmonių apsaugą nuo darbų keliamo pavojaus, be to, nepažeisti trečiųjų asmenų gyvenimo ir veiklos sąlygų;
    12. ne vėliau kaip per 5 (penkias) darbo dienas, nebent tam objektyviai yra reikalingas ilgesnis terminas, atsakyti į Kliento elektroniniu paštu užduotus klausimus, susijusius su Elektrinės eksploatavimu, taip pat suteikti prašomą informaciją apie Paslaugų teikimo eigą, terminus;
    13. Paslaugų teikėjas turi turėti visus pagal Lietuvos Respublikos bei Europos Sąjungos teisės aktus reikiamus leidimus, atestatus, licencijas ar kitus dokumentus, kurie yra būtini šioje Sutartyje numatytiems darbams (Paslaugoms) vykdyti;
14. Be kitų Sutartyje išvardintų ir teisės aktuose nustatytų teisių Paslaugų teikėjas turi šias teises:
    1. kiek tai neprieštarauja Sutarčiai, laisvai pasirinkti Paslaugų teikimo būdus ir priemones, inter alia pasitelkti tam trečiuosius asmenis;
    2. nustačius, kad Gedimas yra negarantinis, pradėti jį šalinti tik po to, kai Šalys susitaria dėl tokios paslaugos kainos ir gedimo pašalinimo termino.
15. Abi Šalys privalo visokeriopai bendradarbiauti ir kooperuotis, inter alia savalaikiai informuoti viena kitą apie bet kokias Sutarties tinkamam vykdymui įtakos turinčias ir ypač grėsmę keliančias aplinkybes.
16. **ŠALIŲ ATSAKOMYBĖ**
17. Šalis, pažeidusi Sutartyje nustatytus įsipareigojimus, privalo atlyginti nukentėjusiai Šaliai jos patirtus pagrįstus tiesioginius nuostolius, kurie nėra atlyginami pagal kitas Šalių tarpusavyje pasirašytas sutartis.
18. Paslaugų teikėjas atsako už eksploatavimui perduotų įrenginių atsitiktinį žuvimą (sugadinimą), tiek kiek tai įvyko dėl Paslaugų teikėjo ar su juo susijusių trečiųjų asmenų kaltės.
19. Paslaugos teikėjas atsako už avarijas, sutrikimus, gedimus ir nelaimingus atsitikimus, įvykusius eksploatavimui perduotuose Kliento įrenginiuose dėl netinkamo įrenginių eksploatavimo arba neteisėtų Paslaugos teikėjo personalo veiksmų. Avarijų, sutrikimų ir gedimų įvykusių dėl minėtųjų priežasčių, likvidavimo ir sugadintų elektros įrenginių remonto bei pakeitimo išlaidas padengia Paslaugos teikėjas.
20. Ne vėliau kaip per 7 (septynerias) kalendorines dienas nuo Elektrinės Perdavimo-priėmimo akto pasirašymo dienos Paslaugų teikėjas privalo apsidrausti Priežiūros ir eksploatacijos bendrosios civilinės atsakomybės draudimu visam Sutarties vykdymo laikotarpiui (draudimo sutartys gali būti sudaromos kas metus) ne mažesnei nei [įrašyti] ( [įrašyti] eurų [įrašyti] ct) EUR draudimo sumai vienam draudžiamajam įvykiui ir pateikti Užsakovui šio draudimo liudijimą kartu su draudimo įmokos sumokėjimą patvirtinančiu dokumentu.
21. Paslaugų teikėjas uždelsęs tinkamai ir laiku suteikti Paslaugas pagal šią Sutartį, moka Klientui 0,05 (penkias šimtąsias) procento dydžio delspinigius nuo Sutarties kainos už kiekvieną uždelstą dieną.
22. Paslaugų teikėjas neatsako už Elektrinės prastovas Gedimų šalinimo laikotarpiu, jei įrodo, kad Gedimas, kuris buvo šalinamas ilgiau nei 3 savaitės, negalėjo būti pašalintas per trumpesnį laiką. Jei Paslaugų teikėjas neįrodo, kad tokiam Gedimui buvo reikalingas toks terminas ir jis (Gedimas) negalėjo būti pašalintas per trumpesnį laiką, tokiu atveju Paslaugų teikėjas moka Klientui 10% baudą nuo Paslaugų kainos ir kompensuoja Klientui nepagrįsto vengimo (delsimo) pašalinti Gedimą laikotarpiu Elektrinės nepagaminto elektros energijos kiekio rinkos vertę.
23. Klientas, pradelsęs atsiskaitymo už suteiktas Paslaugas terminą, privalo mokėti Paslaugų teikėjui už kiekvieną pradelstą dieną 0,025 (dvidešimt penkių tūkstantųjų) % dydžio delspinigius, skaičiuojamus nuo vėluojamos sumokėti sumos.
24. Vienašališkai nutraukus Sutartį dėl esminio jos pažeidimo, kaltoji Šalis privalo sumokėti nukentėjusiai Šaliai 50 (penkiasdešimt) % visos Paslaugų kainos dydžio baudą.
25. Šalys aiškiai patvirtina, kad Sutartyje numatytų netesybų (delspinigių, baudų) dydžiai yra teisingi, sąžiningi, protingi ir priimtini.
26. Kaltoji Šalis privalo sumokėti netesybas, baudas ar atlyginti nuostolius per 15 (penkiolika) dienų nuo nukentėjusios Šalies atitinkamo reikalavimo gavimo dienos. Baudos sumokėjimas neatims teisės iš nukentėjusios Šalies reikalauti visiško nuostolių atlyginimo, jeigu dėl Sutarties pažeidimų nuostoliai būtų didesni nei sumokėta bauda.
27. **SUTARTIES GALIOJIMAS, PAKEITIMAS IR NUTRAUKIMAS**
28. Sutartis įsigalioja nuo elektrinės įrengimo Baigiamojo atliktų darbų perdavimo – priėmimo akto pasirašymo momento ir galioja 20 (dvidešimt) metų.
29. Šalių susitarimu, Sutartis yra laikoma pasirašyta ir tokiu atveju, kai viena Šalis, pasirašiusi Sutartį, skenuotą jos egzempliorių elektroniniu paštu išsiunčia kitai Šaliai, o ši, pasirašiusi Sutartį, skenuotą tą patį jos egzempliorių elektroniniu paštu išsiunčia pirmajai Šaliai (Sutarties pasirašymo momentu šiuo atveju laikomas momentas, kuomet pirmoji Šalis gauna antrosios Šalies elektroninį laišką su abiejų Šalių pasirašytu Sutarties egzemplioriumi).
30. Jei likus ne mažiau kaip 60 (šešiasdešimt) dienų iki Sutarties galiojimo termino pabaigos nė viena Šalis nepateikia kitai Šaliai nesutikimo (prieštaravimo), Sutarties galiojimo terminas automatiškai pratęsiamas dar 1 (vieneriems) metams. Vienąkart tokiu būdu pratęsus Sutarties galiojimo terminą, šis punktas lieka galioti ir toliau (yra taikomas į ateitį neapibrėžtam laikotarpiui).
31. Sutartis gali būti pakeista, papildyta ar nutraukta tik rašytiniu Šalių susitarimu, išskyrus Sutartyje numatytas išimtis.
32. Paslaugų teikėjas turi teisę vienašališkai, ne teismo tvarka, nutraukti Sutartį, prieš 15 (penkiolika) darbo dienų apie tai raštu pranešęs Klientui, esant esminiam Sutarties pažeidimui bei šiais konkrečiais atvejais, iš anksto laikytinais esminiu pažeidimu:
    1. Klientas daugiau nei 60 (šešiasdešimt) dienų ne dėl Paslaugų teikėjo kaltės pradelsia apmokėjimo už Paslaugas terminą;
    2. Klientas tampa nemokus, jam iškeliama bankroto ar restruktūrizavimo byla arba Klientas nepajėgia vykdyti sutartinių įsipareigojimų ir, Paslaugų teikėjui pareikalavus, nepateikia patikimų įrodymų dėl galėjimo įvykdyti šiuos įsipareigojimus nustatytu laiku.
33. Klientas turi teisę vienašališkai, ne teismo tvarka, nutraukti Sutartį, prieš 15 (penkiolika) darbo dienų apie tai pranešęs Paslaugų teikėjui, esant esminiam Sutarties pažeidimui bei šiais konkrečiais atvejais, iš anksto laikytinais esminiu pažeidimu:
    1. Paslaugų teikėjas netinkamai (itin neoperatyviai, nekokybiškai) teikia Paslaugas, ko pasekoje neužtikrinamas tinkamas ir efektyvus Elektrinės veikimas.
    2. Paslaugų teikėjas vėluoja suteikti Paslaugas (jų dalį) ilgiau nei 30 (trisdešimt) kalendorinių dienų.
    3. Paslaugų teikėjas ilgiau negu 30 (trisdešimt) kalendorinių dienų vėluoja pašalinti nustatytus Paslaugų trūkumus.
    4. Paslaugų teikėjas nepratęsia/nepateikia Sutarties 29 punkte numatytos civilinės atsakomybės draudimo, jeigu jis Sutarties vykdymo metu pasibaigia;
    5. Jeigu Paslaugų teikėjas tampa nemokus, jam iškeliama bankroto ar restruktūrizavimo byla arba Paslaugų teikėjas nepajėgia vykdyti sutartinių įsipareigojimų ir, Klientui pareikalavus, nepateikia patikimų įrodymų dėl galėjimo įvykdyti šiuos įsipareigojimus nustatytu laiku.
    6. Paslaugų teikėjas kitaip iš esmės pažeidė sutartį.
34. Klientas turi teisę vienašališkai, ne teismo tvarka, nemokėdamas jokios kompensacijos ir nepatirdamas jokių neigiamų pasekmių, nutraukti Sutartį prieš 60 (šešiasdešimt) kalendorinių dienų apie tai raštu/el.paštu pranešęs Paslaugų teikėjui.

1. **NENUGALIMA JĖGA (FORCE MAJEURE)**
2. Šalys neatsako už sutartinių įsipareigojimų pagal šią Sutartį neįvykdymą ar netinkamą vykdymą, jeigu tai įvyko dėl nenugalimos jėgos (force majeure) aplinkybių. Nenugalima jėga (force majeure) laikomi neišvengiami ir Šalių nekontroliuojami įvykiai, kurie nebuvo ir negalėjo būti numatyti, kaip tai apibrėžiama Lietuvos Respublikos teisės aktuose.
3. Šalis, kuri negali vykdyti įsipareigojimų dėl nenugalimos jėgos (force majeure) aplinkybių, privalo raštu pranešti apie tai kitai Šaliai per 2 (dvi) darbo dienas nuo tokių aplinkybių atsiradimo dienos, išskyrus atvejus, kai dėl nenugalimos jėgos (force majeure) aplinkybių neįmanoma to padaryti. Šios Sutarties vykdymas atidedamas, kol išnyks nenugalimos jėgos (force majeure) aplinkybės, jei nėra galimybių vykdyti Sutartį anksčiau. Jeigu šios aplinkybės trunka ilgiau kaip 30 (trisdešimt) kalendorinių dienų ir nėra/nebus galimybių vykdyti Sutartį toliau, Šalims sutarus Sutartis gali būti nutraukta, neatlyginant kitai Šaliai nuostolių, atsiradusių dėl prievolių neįvykdymo.
4. Šalys atleidžiamos nuo atsakomybės esant nenugalimos jėgos (force majeure) aplinkybėms vadovaujantis Lietuvos Respublikos teisės aktais bei pateikus nenugalimos jėgos (force majeure) aplinkybes liudijančius dokumentus.
5. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), taip pat kitos aplinkybės, kurios turėtų būti laikomos ypatingomis (pvz. pandemija, ekstremalios situacijos įvedimas Lietuvos Respublikoje dėl pandemijos ar karo), bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalis ar Šalies kontrahentai pažeidžia savo prievoles. Šalys supranta, kad COVID-19 pandemija, karo grėsmė, tiekimo grandinės strigimas bendrąją prasme nėra laikoma nenugalimos jėgos aplinkybe (*force majeure*).
6. **KITOS NUOSTATOS**
7. Sutartyje nustatytų teisių, pareigų ar jų dalies perleidimas tretiesiems asmenims galimas tik esant kitos Šalies išankstiniam sutikimui. Šalys aiškiai susitaria, kad perleidimo sandoris, sudarytas nesant (negavus) tokio kitos Šalies sutikimo, yra laikomas negaliojančiu.
8. Sutartis, jos turinys ir visa informacija, kurią Šalys sužinojo viena iš kitos derybų, Sutarties sudarymo ir jos vykdymo metu, yra laikoma konfidencialia ir gali būti atskleista tretiesiems asmenims tik tuo atveju, kai tam yra teisės aktuose nustatytas pagrindas arba yra gautas kitos Šalies išankstinis sutikimas. Pasibaigus Sutarčiai Šalių įsipareigojimai dėl konfidencialios informacijos neatskleidimo lieka galioti 5 (penkerius) metus. Šalis, pažeidusi konfidencialumo sąlygą, už kiekvieną atskirą pažeidimo atvejį privalo sumokėti kitai Šaliai 2 000 (dviejų tūkstančių eurų 00 ct) Eur dydžio baudą.
9. Pasirašant Sutartį Šalis sutinka, kad Sutarties vykdymo tikslu bendrovei pateikiami Sutarties Šalies atstovo asmens duomenys yra tvarkomi pagal bendrovėje galiojančią privatumo politiką, kuri skelbiama bendrovės internetiniame puslapyje [www.telecentras.lt](http://www.telecentras.lt). Taip pat Šalys gali pasirašyti atskirą susitarimą dėl asmens duomenų apsaugos, kuris, jį pasirašius, bus laikomas neatskiriama šios Sutarties dalimi.
10. Šalys vykdydamos Sutartį veikia kaip savarankiški duomenų valdytojai. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų įstatymų reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.
11. Sutartis yra sudaryta ir turi būti aiškinama vadovaujantis Lietuvos Respublikos teise.
12. Tarp Šalių kilę ginčai pirmiausia sprendžiami derybų būdu. Šalims per protingą terminą nepavykus pasiekti taikaus susitarimo, ginčas sprendžiamas Vilniaus miesto apylinkės teisme arba Vilniaus apygardos teisme, priklausomai nuo ginčo sumos.
13. Šalių pranešimai, prašymai, reikalavimai ir kiti dokumentai gali būti įteikiami asmeniškai (pasirašytinai), siunčiami paštu arba elektroniniu paštu, nurodytais Sutartyje. Dokumentas, išsiųstas elektroniniu paštu, laikomas tinkamai įteiktu nuo jo išsiuntimo momento, jei nėra gautas automatinis pašto serverio pranešimas, jog elektroninis laiškas nepasiekė gavėjo.
14. Šalis privalo nedelsiant pranešti kitai Šaliai apie bet kokių savo rekvizitų pasikeitimą. Šios pareigos neįvykdžiusi Šalis prisiima visą su tuo susijusią riziką ir neigiamas pasekmes.
15. Prie Sutarties yra pridedami šie priedai, esantys neatskiriamomis sudedamosiomis jos dalimis:
    1. 1 priedas. Elektrinės specifikacija.
    2. 2 priedas. Paslaugų aprašymas.
    3. 3 priedas. Gedimų registravimo ir informavimo tvarka.
    4. 4 priedas. Patekimo į objektą tvarka.
16. Šalys patvirtina, kad atidžiai perskaitė Sutartį, suprato jos turinį, prisiimamas teises ir pareigas bei niekieno neverčiamos ją pasirašė 2 (dviem) egzemplioriais lietuvių kalba, kurių kiekvienas turi vienodą juridinę galią. Šalių susitarimu, Sutartis yra laikoma pasirašyta ir tokiu atveju, kai viena Šalis, pasirašiusi Sutartį, skenuotą jos egzempliorių elektroniniu paštu išsiunčia kitai Šaliai, o ši, pasirašiusi Sutartį, skenuotą tą patį jos egzempliorių elektroniniu paštu išsiunčia pirmajai Šaliai (Sutarties pasirašymo momentu šiuo atveju laikomas momentas, kuomet pirmoji Šalis gauna antrosios Šalies elektroninį laišką su abiejų Šalių pasirašytu Sutarties egzemplioriumi).
17. **ŠALIŲ ADRESAI, REKVIZITAI IR PARAŠAI:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Klientas**:   |  | | --- | | **AB Lietuvos radijo ir televizijos centras** | | Sausio 13-osios g. 10, 04347 Vilnius | | Įmonės kodas:120505210 | | PVM mokėtojo kodas:LT205052113 | | Tel.: 8 5 2040300 | | El. paštas: info@telecentras.lt | | A. s. LT16 7044 0600 0111 6280 | | Bankas: AB SEB bankas | | Banko Kodas: 70440  Remigijus Šeris | | Generalinis direktorius | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V. | | **Paslaugų teikėjas:**   |  | | --- | | **…………………….** | | Juridinio asmens kodas ………………… | | PVM mokėtojo kodas ……………….. | | ………………….. | | Tel. +370 …………, el. p. …… | | A. s. Nr. …………………. | | Bankas: ………………. | | Banko Kodas: …………….. | | .............................  ............................................... | |  | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.V. | |

**Prie Eksploatavimo ir priežiūros paslaugų sutarties Nr. numeris**

**1 priedas „Elektrinės specifikacija“**

Bendrieji saulės jėgainės duomenys:

|  |  |  |
| --- | --- | --- |
| **Eil. Nr.** | **Pavadinimas** | **Siūloma reikšmė** |
| 1 | Bendra saulės jėgainės instaliuota galia, kW | [įrašyti] kWp |
| 2 | Saulės modulių našumo garantija po 20 metų nuo galutinio Darbų priėmimo – perdavimo akto pasirašymo datos, kuri turi būti ne mažiau kaip 80 %, % | [įrašyti] |
| 3 | Gamintojo suteikiama saulės modulių produkto garantija, kuri turi būti ne mažiau kaip 10 metų, metais | [įrašyti] metų |
| 4 | Gamintojo suteikiama garantija keitikliams (inverteriams), kuri turi būti ne mažiau kaip 10 metų, metais | [įrašyti] metų |
| 5 | Gamintojo suteikiama garantija tvirtinimo konstrukcijai (rėmui), kuri turi būti ne mažiau kaip 10 metų, metais | [įrašyti] metų sistemai, pavaroms ir elektronikai, [įrašyti] metų rėmui ir antikorozinėms savybėms |
| 6 | Įrangos tiekimo ir darbų atlikimo terminas, kuris negali būti ilgesnis nei 540 kalendorinių dienų, nuo rangos Sutarties įsigaliojimo dienos, kalendorinės dienos | [įrašyti] k. d. |

Įrangos sąrašas

|  |  |  |  |
| --- | --- | --- | --- |
| **Eil. Nr.** | **Įrangos pavadinimas** | **Įrangos gamintojas bei šalis, įrangos tipas, pagaminimo metai** | **Garantijos laikotarpis, metais** |
| 1 | Saulės moduliai | [įrašyti] | [įrašyti] metų produkto, [įrašyti] metų efektyvumo |
| 2 | Keitikliai (inverteriai), optimizatoriai (jei naudojami) | [įrašyti] | [įrašyti] metų |
| 3 | Modulių tvirtinimo konstrukcija | [įrašyti] | [įrašyti] metų sistemai, pavaroms ir elektronikai, [įrašyti] metų rėmui ir antikorozinėms savybėms |
| 4 | Jėgainės generacijos monitoringo internetu sistema | [įrašyti] | [įrašyti] metai |
| 5 | Meteorologinė stotelė | [įrašyti] | [įrašyti] metai |
| 6 | Jėgainės apsaugos sistema (kameros ir susijusi įranga) | [įrašyti] | [įrašyti] 2 metai |

Saulės elektrinės metinis generuojamas elektros energijos kiekis

|  |  |  |
| --- | --- | --- |
| **Pavadinimas** | **Metai** | **Siūloma reikšmė** |
| Bendras saulės elektrinių metinis generuojamas el. energijos kiekis tenkantis 1 kW instaliuotos galios, kas metus 20-ties metų laikotarpiui, kWh/vienam kW | 1 | [įrašyti] |
| 2 |  |
| 3 |  |
| 4 |  |
| 5 |  |
| 6 |  |
| 7 |  |
| 8 |  |
| 9 |  |
| 10 |  |
| 11 |  |
| 12 |  |
| 13 |  |
| 14 |  |
| 15 |  |
| 16 |  |
| 17 |  |
| 18 |  |
| 19 |  |
| 20 |  |

|  |  |
| --- | --- |
| **Klientas:**  AB Lietuvos radijo ir televizijos centras  Generalinis direktorius  Remigijus Šeris  \_\_\_\_\_\_\_\_\_\_\_\_\_\_\_\_\_\_\_\_  (parašas) | **Paslaugų teikėjas:**  ........................  .....................  ..............................  \_\_\_\_\_\_\_\_\_\_\_\_\_\_\_\_\_\_\_\_  (parašas) |

**Prie Eksploatavimo ir priežiūros paslaugų sutarties Nr. numeris**

**2 priedas. Paslaugų aprašymas**

Saulės jėgainės eksploatacijos sąlygos

|  |  |
| --- | --- |
| **Pavadinimas** | **Periodiškumas** |
| **ADMINISTRAVIMAS** |  |
| **Sistemos pagrindinių komponentų (modulių, keitiklių, konstrukcijų) gamintojų garantijų administravimas**  Pagal jėgainės pagrindinių komponentų garantinius raštus Vykdytojas įsipareigoja:  - užtikrinti operatyvų pretenzijų pateikimą pagal gamintojo nustatytą procedūrą;  - pateikti gamintojui reikalingą informaciją;  - esant būtinumui nuvykti į vietą ir identifikuoti gedimą;  - komunikuoti su gamintoju.  **Saulės elektrinės generacijos stebėsena**  Saulės elektrinės energetinių parametrų stebėsena per nuotolinio monitoringo sistemą.  Lyginamosios (maksimalių galios taškų (MPPT) ir keitiklių lygmenyje) informacijos ir saulės elektrinės santykinio našumo rodiklio (angl. Performance ratio) analizė, pagal saulės spinduliuotės matavimo prietaisą ir celės temperatūrą.  Periodinis keitiklių (inverterių) ir kitos įrangos programinę įrangos atnaujinimas.  Gedimų nuotolinė diagnostika.  Užsakovo konsultavimas.  Planinių ir neplaninių darbų organizavimas, elektrinės darbingumo užtikrinimas. | Nuolat, visą paslaugos teikimo laikotarpį |
| **PLANINIAI DARBAI** |  |
| **Moduliai ir montavimo sistemos**  Vizualiai įvertinama ar neatsirado papildomų šešėliavimo faktorių.  Vizualinė modulių paviršiaus patikra dėl perdegusių celių (angl. hotspot) ir stiklo įbrėžimų bei kitų galimų defektų.  Modulių termovizinė patikra (apšvita į horizontą >500 W/m2). Užfiksuojami skirtumai nuo kitų modulių ir galimi defektai (nesant instaliuotos, būklės sekimo realiu laiku, įrangos).  Vizualinė modulių patikra dėl vegetacijos ar purvo padarant nuotrauką. Pavieniai purvini moduliai yra nuvalomi.  Vizualinė modulių, konstrukcijos, varžtų, kitų jungčių patikra dėl korozijos, tikrinamos jungtys prieinamose / padidintos rizikos vietose.  Modulio laikiklių priveržimo patikra (vizualiai ir poreikiui esant prisukami).  Vizualinė patikra dėl vandens užsistovėjimo vietų ant modulių.  Eksploatuojamos įrangos patikra ir įvertinimas dėl plovimo būtinybės. Pavieniai užteršti moduliai turi būti nuvalomi patikros metu. | Vieną kartą per metus |
| **Keitikliai**  Tikrinama ar nėra dulkių, šiukšlių, kliūčių, kurios trukdytų inverterio aušinimui. Esant poreikiui nuvaloma.  Keitiklio ventiliatoriaus angos patikrinimas, išvalymas, ventiliatoriaus atnaujinimas/testavimas.  Vizualinė patikra dėl vandens pratekėjimo ir drėgmės kaupimosi.  Keitiklio tvirtinimo konstrukcijos patikra.  AC ir DC jungiklių veikimo patikra.  MC4 jungčių sandarumo patikra. Tikrinama ar kontaktai nėra atsilaisvinę.  Tikrinama ar nėra degimo kvapo, suodžių žymių.  AC ir DC pusių viršįtampių ribotuvų patikra.  Modulių jungimo eilių saugiklių patikra, markiruočių patikra.  Keitiklių termovizinė patikra. | Vieną kartą per metus |
| Keitiklių (inverterių) išėjimo įtampos ir srovės patikra, rodmenų ekranų patikra | Vieną kartą per metus |
| **Paskirstymo ir kiti skydai**  Vizualinė ir termovizinė automatinių jungiklių, saugiklių, kontaktų, kabelių ir kirtiklių patikra.  Kontaktų ir tvirtinimo elementų laisvumo patikra ir suvaržymas dinamometru.  Tikrinama ar nėra degimo kvapo, suodžių žymių.  Spintų tvirtinimo konstrukcijos būklės patikra.  Saugiklių, kontaktų, kabelių termovizinė patikra. | Vieną kartą per metus |
| **Kabelinės linijos ir loviai**  Tikrinama ar kabeliniai lovelių dangčiai nėra atsidarę. Esant poreikiui uždaromi.  Tikrinama ar kabeliniai loveliai nėra karodavę. Užfiksuojama padarant nuotrauką.  Tikrinama ar kabeliniai loveliai yra pritvirtinti. Esant poreikiui pritvirtinami.  Tikrinami kabeliai dėl izoliacijos pažeidimų. Esant poreikiui sutvarkome.  Tikrinama ar kabeliai yra tinkamai pakloti – ar kabelinių užlenkimai yra papildomai apsaugoti apsaugine guma, markiruočių patikra. | Vieną kartą per metus |
| **Varžų matavimai**  Saulės elektrinės dalies izoliacijos varžų matavimai.  Saulės elektrinės dalies grandinės fazė-nulis varžų matavimai.  Saulės elektrinės dalies pereinamųjų kontaktų varžų matavimai.  Saulės elektrinės įžeminimo kontūro būklės patikra ir varžos matavimai. | Vieną kartą per tris metus |
| **Kiti darbai**  Duomenų kaupimo ir perdavimo įrangos funkcionavimo patikra.  Ryšių ir duomenų sistemų kabelių apžiūra.  Ryšių įrangos, ryšių skydelių apžiūra.  Apsaugos sistemos įrangos funkcionavimo patikra.  Skubus korekcinių veiksmų taikymas, jei nustatoma komponentų kritinė būklė. | Vieną kartą per metus |
| Ryšių įrangos, ryšių skydelių apžiūra.  Matavimo prietaisų ir metrologinės įrangos funkcionavimo patikra. | Du kartus per metus |
| Elektrinės modulių plovimas. | Pagal poreikį |
| Žolės pjovimas.  Rangovas pjauna žolę saulės elektrinės, ar jos dalių teritorijoje bei 3 metrus aplink saulės elektrinę, ar jos dalis nutolusias viena nuo kitos. | Pagal poreikį, bet ne mažiau, kaip du kartus per žolės augimo sezoną |
| **Dokumentacija** |  |
| Dokumentacijos ruošimas (matavimų ir apžiūros protokolai, periodinės patikros ir aptarnavimo ataskaitos).  Užsakovui pateikiamos planinės patikros ataskaitos ir atliekami reikiami veiksmai. | Pagal poreikį, bet ne rečiau, kaip kartą per metus |
| Kompleksinė metinė ataskaita (įskaitant detalizuotą pagamintos elektros energijos kiekį). Ataskaita pateikiama per vieną mėnesį nuo ataskaitinio periodo pabaigos. | Vieną kartą per metus |

|  |  |
| --- | --- |
| **Neplaninių darbų įkainiai, 202[..] m. kainomis** | **Kaina, EUR be PVM** |
| Valandinis įkainis | [įrašyti] Eur/val |
| Specialisto atvykimo mokestis | [įrašyti] Eur/km |

|  |  |  |
| --- | --- | --- |
| **Keičiamos įrangos po garantinio periodo sąrašas** | **Garantijos trukmė, metais** | **Kaina, EUR be PVM** |
| Monitoringo įrangos valdiklis | [įrašyti] metai | [įrašyti] |
| Modemas internetinei prieigai | [įrašyti] metai | [įrašyti] |

|  |  |
| --- | --- |
| Klientas:  AB Lietuvos radijo ir televizijos centras  Generalinis direktorius  Remigijus Šeris  \_\_\_\_\_\_\_\_\_\_\_\_\_\_\_\_\_\_\_\_  (parašas) | **Paslaugų teikėjas:**  ........................  .....................  ..............................  \_\_\_\_\_\_\_\_\_\_\_\_\_\_\_\_\_\_\_\_  (parašas) |
|  |  |

**Prie Eksploatavimo ir priežiūros paslaugų sutarties Nr. numeris**

**3 priedas.**

**Gedimų registravimo ir informavimo tvarka**

* + 1. Apie nustatytus gedimus Paslaugų teikėjas informuoja Klientą tel. Vilniuje: **8 5 204 0471 arba**

**8 655 01251, el. paštu:** [**pvs@telecentras.lt**](mailto:pvs@telecentras.lt)**, m.indrasius@telecentras.lt.**

* + 1. Pašalinus gedimą, apie atliktus darbus privaloma informuoti Klientą tel. Vilniuje Tel.: **8 5 204 0471 arba**

**8 655 01251 ir el. paštu** [**pvs@telecentras.lt**](mailto:pvs@telecentras.lt)**,**   **m.indrasius @telecentras.lt.**

|  |  |
| --- | --- |
| **Klientas:**  AB Lietuvos radijo ir televizijos centras  Generalinis direktorius  Remigijus Šeris  \_\_\_\_\_\_\_\_\_\_\_\_\_\_\_\_\_\_\_\_  (parašas) | **Paslaugų teikėjas:**  ........................  .....................  ..............................  \_\_\_\_\_\_\_\_\_\_\_\_\_\_\_\_\_\_\_\_  (parašas) |

|  |  |
| --- | --- |
|  |  |

**Prie Eksploatavimo ir priežiūros paslaugų sutarties Nr. numeris**

**4 priedas.**

**Patekimo į objektą tvarka**

Patekimo į LRTC objektą adresu ……………………….., tvarka:

1. Planiniai darbai:
   1. Apie darbus informuoti iš anksto, mažiausiai prieš 7 dienas.
   2. Pateikti būsimus darbus pagal lentelę, el. paštu: [pvs@telecentras.lt](mailto:pvs@telecentras.lt):

|  |  |
| --- | --- |
| **Sutarties Nr.  / Įmonės pavadinimas** | **………………., UAB „……………….“** |
| Į kurią patalpą norima patekti |  |
| Darbų pobūdis |  |
| Darbų laikas: data, darbų pradžia, darbų trukmė |  |
| Kurie darbuotojai/darbuotojas atvyks (vardas pavardė, mob. nr.) |  |
| Jei atvyks automobiliu į teritoriją - koks automobilio modelis, Valstybinis numeris, Spalva |  |

1. Visais atvejais, prieš įeinant į teritoriją skambinti telefono numeriu +370 655 01251, informuoti apie darbų laiką (pradžia-pabaiga), bus nuimta signalizaciją. Baigus darbus ir užrakinus vartus, vėl paskambinti, kad būtų įjungta signalizacija.
2. Visų elektroninių laiškų kopijos siunčiamos adresais: [e.rope@telecentras.lt](mailto:e.rope@telecentras.lt), [m.indrasius@telecentras.lt](mailto:m.indrasius@telecentras.lt).

|  |  |
| --- | --- |
| **Klientas:**  AB Lietuvos radijo ir televizijos centras  Generalinis direktorius  Remigijus Šeris  \_\_\_\_\_\_\_\_\_\_\_\_\_\_\_\_\_\_\_\_  (parašas) | **Paslaugų teikėjas:**  ........................  .....................  ..............................  \_\_\_\_\_\_\_\_\_\_\_\_\_\_\_\_\_\_\_\_  (parašas) |